На основу члана 8. Закона о буџету Републике Србије за 2020. годину („Службени гласник РС”, број 84/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18 - др.закон),

Влада доноси

УРЕДБУ

О УТВРЂИВАЊУ ПРОГРАМА ПОДРШКЕ РАЗВОЈУ ПОСЛОВНЕ ИНФРАСТРУКТУРЕ ЗА 2020. ГОДИНУ

Члан 1.

Овом уредбом утврђује се Програм подршке развоју пословне инфраструктуре за 2020. годину, који је одштампан уз ову уредбу и чини њен саставни део.

Члан 2.

Пријава пројекта који се финансира у складу са овом уредбом, подноси се на Обрасцу - Пријава пројекта за Програм подршке развоју пословне инфраструктуре за 2020. годину, који је одштампан уз ову уредбу и чини њен саставни део.

Оцењивање и одабир пројекта који се финансира у складу са овом уредбом врши се на основу критеријума који су дати у Прилогу - Критеријуми за оцењивање и одабир пројекта, који је одштампан уз ову уредбу и чини њен саставни део.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”, а примењује се од 1. јануара 2020. године.

05 Број: 110-13018/2019

У Београду, 26. децембра 2019. године

В Л А Д А

ПРЕДСЕДНИК

Ана Брнабић, с.р.